5.8.2022
MT
Il-Ġurnal Uffiċjali tal-Unjoni Ewropea
L 205/145
REGOLAMENT TA’ IMPLIMENTAZZJONI TAL-KUMMISSJONI (UE) 2022/1362 tal-1 ta’ Awwissu 2022 li jimplimenta r-Regolament (KE) Nru 595/2009 tal-Parlament Ewropew u tal-Kunsill fir-rigward talprestazzjoni ta’ trejlers heavy-duty fir-rigward tal-influwenza tagħhom fuq l-emissjonijiet tas-CO2, il-konsum tal-fjuwil, il-konsum tal-enerġija u l-firxa tas-sewqan b’emissjonijiet żero tal-vetturi bilmutur u li jemenda r-Regolament ta’ Implimentazzjoni (UE) 2020/683 (Test b’rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 595/2009 tal-Parlament Ewropew u tal-Kunsill tat-18 ta’ Ġunju 2009 dwar l-approvazzjoni tat-tip ta’ vetturi bil-mutur u magni rigward l-emissjonijiet minn vetturi heavy-duty (Euro VI) u dwar l-aċċess għal informazzjoni dwar it-tiswija u l-manutenzjoni tal-vetturi u li jemenda r-Regolament (KE) Nru 715/2007 u d-Direttiva 2007/46/KE u li jħassar id-Direttivi 80/1269/KEE, 2005/55/KE u 2005/78/KE (1), u b’mod partikolari l-Artikolu 5c, l-ewwel paragrafu, il-punt (a) tiegħu,
Wara li kkunsidrat ir-Regolament (UE) 2018/858 tal-Parlament Ewropew u tal-Kunsill tat-30 ta’ Mejju 2018 dwar l-approvazzjoni u s-sorveljanza tas-suq ta’ vetturi bil-mutur u t-trejlers tagħhom, u ta’ sistemi, komponenti u unitajiet tekniċi separati maħsuba għal tali vetturi, li jemenda r-Regolamenti (KE) Nru 715/2007 u (KE) Nru 595/2009 u li jħassar id-Direttiva 2007/46/KE (2), u b’mod partikolari l-Artikoli 24(4), 36(4), 44(5) u 45(7) tiegħu,
Billi:
(1)
Il-prestazzjoni tal-vetturi tal-kategoriji O3 u O4 fir-rigward tal-influwenza tagħhom fuq l-emissjonijiet tas-CO2, il-konsum tal-fjuwil, il-konsum tal-elettriku u l-firxiet tas-sewqan b’emissjonijiet żero tal-vetturi bil-mutur tista’ tvarja skont il-parametri tekniċi tagħhom.
Trejlers aktar effiċjenti għandhom forza tar-reżistenza aktar baxxa, u b’hekk itejbu l-effiċjenza enerġetika tal-vettura tal-irmonk.
It-trejlers b’parametri tekniċi simili għandhom effetti simili fuq l-emissjonijiet tas-CO2 u fuq il-konsum tal-fjuwil tal-vettura tal-irmonk.
Sabiex tiġi riflessa d-diversità tassettur tat-trejlers, it-trejlers jenħtieġ li jinqasmu fi gruppi ta’ vetturi b’tip simili ta’ vettura, konfigurazzjoni tal-fus, tagħbija fuq il-fus massima permissibbli u konfigurazzjoni tax-xażi.
(2)
Ir-Regolament tal-Kummissjoni (UE) 2017/2400 (3) fih obbligi u regoli ta’ ċertifikazzjoni għad-determinazzjoni talemissjonijiet tas-CO2 u l-konsum tal-fjuwil ta’ vetturi bil-mutur heavy-duty.
Id-determinazzjoni tal-konsum talfjuwil hija bbażata fuq simulazzjoni bil-kompjuter li għaliha l-Kummissjoni żviluppat l-għodda tas-simulazzjoni VECTO skont l-Artikolu 5(1), il-punt (a), ta’ dak ir-Regolament.
Minħabba li l-għodda tas-simulazzjoni VECTO ma tistax tqis l-influwenza ta’ trejlers differenti u peress li ma hemm l-ebda software disponibbli fis-suq li jista’ jintuża għall-valutazzjoni tal-influwenza tat-trejlers fuq il-konsum tal-enerġija tal-vetturi tal-irmonk, il-Kummissjoni żviluppat għodda ddedikata għas-simulazzjoni tat-trejlers għal dik il-fini.
(3)
Ir-reżistenza ajrudinamika hija waħda mill-forzi li vettura trid tegħleb waqt is-sewqan.
Huwa ppruvat xjentifikament li l-użu ta’ apparati ajrudinamiċi xierqa fuq trejler jista’ jnaqqas b’mod sinifikanti r-reżistenza ajrudinamika ta’ kombinazzjoni ta’ vettura u b’hekk il-konsum tal-enerġija tagħha.
Għalhekk, jenħtieġ li l-effett ta’ tnaqqis ta’ dawk l-apparati ajrudinamiċi jiġi ċċertifikat.
(1) ĠU L 188, 18.7.2009, p. 1.
(2) ĠU L 151, 14.6.2018, p. 1. (3) Ir-Regolament tal-Kummissjoni (UE) 2017/2400 tat-12 ta’ Diċembru 2017 li jimplimenta r-Regolament (KE) Nru 595/2009 talParlament Ewropew u tal-Kunsill fir-rigward tad-determinazzjoni tal-emissjonijiet tas-CO2 u tal-konsum tal-fjuwil tal-vetturi tqal u li jemenda d-Direttiva 2007/46/KE tal-Parlament Ewropew u tal-Kunsill u r-Regolament tal-Kummissjoni (UE) Nru 582/2011 (ĠU L 349, 29.12.2017, p. 1).